Document ID: /fineweb-2-swissfilter-quality_10-filterrobots/filtered/02823.jsonl.gz/129

Svetom misom i klanjanjem pred Presvetim na blagdan Duhova u nedjelju 15. svibnja završena je u crkvi Sv.Petra u Schaffhausenu četverodnevna duhovna obnova koju je vodio franjevac Anđelko Domazet, profesor fundamentalne teologije na Katoličkom bogoslovnom fakultetu u Splitu.
Budući da je Sveti otac Ivan Pavao II u listopadu prošle godine započeo Godinu Euharistije (koja traje do listopada 2005.) tema ove duhovne obnove bila je Euharistija – izvor i vrhunac crkvenog života. U obnovi su sudjelovali vjernici iz svih dijelova HKM Frauenfeld, a za sve njih je u subotu i nedjelju pripremljena i mala okrijepa. Nadamo se da su i duhovno okrijepljeni i obogaćeni zakoračili u ovaj novi tjedan. Susret u dvorani nakon nedjeljne mise bio je prigoda i da se oprostimo od dugogodišnjeg člana misijskog vijeća Vinka Kovačevića.
Ivan Ivić
Fra Anđelko Domazet nadahnuto propovijeda na misi.
fra Anđelko Domazet i misionar fra Ante Perković.